Bonar Law karikert av Spy for *Vanity Fair*, 1905
**Andrew Bonar Law** (født 16. september 1858 i Rexton, New Brunswick, død 30. oktober 1923 i London, England) var en konservativ britisk politiker og Storbritannias statsminister 1922–23. Han var den eneste britiske statsministeren som var født utenfor Storbritannia frem til Boris Johnson tiltrådte som statsminister.[]

Liv og virke
------------

### Barndom og oppvekst

Skjønt han ble født i New Brunswick, som sønn av presbyteriansk prest, ble Bonar Law oppfostret av rike slektninger i Skottland. Han gjennomførte ikke noen universitetsstudier, men ble utdannet ved kostskolen Gilbertfield og Glasgow High School. i 1885 ble Law deleier av et jernsmieselskapet *William Jacks&co* i Glasgow.

### Parlamentsmedlem

Bonar Law ble innvalgt i underhuset som konservativ representant for valgkretsen *Glasgow Central* i 1900. Han sluttet seg til partiets proteksjonistiske fløy, som ble ledet av Joseph Chamberlain, og etter at Chamberlain i 1906 trakk seg tilbake fra politikken av helsegrunner ble Law leder for denne fløy sammen med Chamberlains sønn, Austen Chamberlain.

I 1902 ble han understatssekretær i handelsdepartementet.

### Konservativ partileder

I 1911 fratrådte Arthur Balfour som leder for Torypartiet og da det ble en fastlåst situasjon mellom Chamberlain og Walter Hume Long ble Law takket være sin formidlende holdning i november valgt til ledere som kompromisskandidat.

I årene før første verdenskrigs utbrudd viet Law seg mest til tollspørsmålet og spørsmålet om Home Rule for Irland. Han hadde et tydelig standpunkt på at Home Rule forutsatte at Ulster ble utskilt fra det øvrige Irland.

I januar 1913 erklærte han at ingen matvaretoller skulle innføres, med mindre velgerne uttalte seg for slike. Den 2. august 1914 lovet Law og Lord Lansdowne den sittende liberale regjeringen de konservatives støtte dersom Storbritannia skulle tre inn i krigen på Frankrikes og Russlands side.

### Verdenskrigen

Han ble med i koalisjonsregjeringen under krigen som koloniminister i juni 1915 og ble også medlem i regjeringens krigskomité. I desember 1916 ble han tilbudt statsministerposten, men avstod da til fordel for David Lloyd George Han inngikk i Lloyd Georges regjering som finansminister og underhusleder, mens han beholdt sin plass i krigskomitéen.

### Etter krigen, statsministertiden

Ved valget etter krigsslutt i 1918 vant de konservative stort og øket sin majoritet. Ved regjeringens nydannelse i januar 1919 skiftet Law fra finansministerposten for den mindre krevende posten som *Lord Privy Seal*, men forble underhusleder.

Av helsegrunner gikk han av i mars 1921 som toryleder og underhusleder til fordel for Austen Chamberlain, men han kom tilbake i oktober 1922 for å bli statsminister da et opprør blant konservative representanter anført av Stanley Baldwin tvang de konservative å forlate Lloyd Georges koalisjon på grunn av regjeringens linje i krisen i forholdet mellom Hellas og Tyrkia.

Han fikk diagnosen strupekreft og trakk seg som statsminister 19. mai 1923. Han ble etterfulgt av Baldwin. Han døde av kreft senere samme år.

Referanser
----------

1. 1 2   Encyclopædia Britannica Online, oppført som Bonar Law, Encyclopædia Britannica Online-ID biography/Bonar-Law, besøkt 9. oktober 2017[Hentet fra Wikidata]
2. 1 2   Hrvatska enciklopedija, Hrvatska enciklopedija-ID 35670[Hentet fra Wikidata]
3. 1 2   Autorités BnF, BNF-ID 135371888[Hentet fra Wikidata]
4. 1 2   Brockhaus Enzyklopädie, oppført som Andrew Law, Brockhaus Online-Enzyklopädie-id law-andrew, besøkt 9. oktober 2017[Hentet fra Wikidata]
5. ↑   The Peerage person ID p4414.htm#i44137, besøkt 7. august 2020[Hentet fra Wikidata]
6. 1 2 3 4 5 6 7   The Peerage[Hentet fra Wikidata]
7. 1 2 3 4 5 6 7  Green, E.H.H (Januar 2011). «Law, Andrew Bonar (1858–1923), businessman and prime minister». *Oxford Dictionary of National Biography*. Oxford University Press. Besøkt 1. oktober 2016.

Eksterne lenker
---------------

* (en) Andrew Bonar Law – kategori av bilder, video eller lyd på Commons Rediger på Wikidata
* (en) Andrew Bonar Law hos Hansards parlamentsdebatter Rediger på Wikidata

* (en) Andrew Bonar Law hos The Peerage Rediger på Wikidata
* Andrew Bonar Law i Classic Encyclopedia

 Wikiquote: Andrew Bonar Law – sitater


|  |  |  |
| --- | --- | --- |
| Forgjenger:**David Lloyd George** | **Storbritannias statsminister**(1922–1923) | Etterfølger:**Stanley Baldwin** |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Canadian Encyclopedia **·** Prabook **·** Gazetteer for Scotland **·** Brockhaus Enzyklopädie **·** Deutsche Biographie **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC
 |